b'\n_START_ARTICLE_\nRekreacija\n_START_PARAGRAPH_\nRekre\xc3\xa1cija pomeni dejavno pre\xc5\xbeivljanje \xc4\x8dasa na na\xc4\x8din, ki osve\xc5\xbeuje \xc4\x8dlovekovo telo ali duh. Ker je \xc5\xbeivljenje na bogatih obmo\xc4\x8djih sveta \xc4\x8dedalje bolj sede\xc4\x8de, se je potreba po rekreaciji pove\xc4\x8dala. Zgled tega so tako imenovane aktivne po\xc4\x8ditnice. \xc4\x8cas, ki ga imajo zaposleni na razpolago za rekreacijo, omejujejo zahteve in dogovori z delodajalcem (delovni \xc4\x8das) oz. zahteve samega dela._NEWLINE_Rekreacija, igra in zabava niso zna\xc4\x8dilne samo za ljudi. Igra je nujna za razvoj sposobnosti pre\xc5\xbeivetja tudi pri \xc5\xbeivalih, pri \xc4\x8demer so najosnovnej\xc5\xa1e motori\xc4\x8dne sposobnosti._NEWLINE_\xc4\x8cas za rekreacijo je po navadi konec tedna, morda zato, ker je za muslimane petek, za Jude sobota in za kristjane nedelja \xc2\xbbdan po\xc4\x8ditka\xc2\xab. Rekreacija je pogosta tudi med po\xc4\x8ditnicami in prazniki, sicer pa lahko poteka kadar koli v prostem \xc4\x8dasu._NEWLINE_Tradicionalno so v mnogih kulturah oblika rekreacije \xc5\xa1port, dru\xc5\xbeabne igre, glasba, ples, turizem.'